त्रिपुरा
19वीं शताब्‍दी में महाराजा वीरचन्द्र किशोर माणिक्‍य बहादुर के शासनकाल में त्रिपुरा में नए युग का सूत्रपात हुआ। उन्‍होने अपने प्रशासनिक ढांचे को ब्रिटिश भारत के नमूने पर बनाया और कई सुधार लागू किए। उनके उत्‍तराधिकारों ने 15 अक्टूबर, 1949 तक त्रिपुरा पर शासन किया। इसके बाद त्रिपुरा भारत संघ में शामिल हो गया। शुरू में यह भाग-सी के अन्तर्गत आने वाला राज्‍य था और 1956 में राज्‍यों के पुनर्गठन के बाद यह केन्द्र शासित प्रदेश बना। 1972 में इसने पूर्ण राज्‍य का दर्जा प्राप्‍त किया। त्रिपुरा बांग्‍लादेश तथा म्‍यांमार की नदी घाटियों के बीच स्थित है। इसके तीन तरफ बांग्‍लादेश है और केवल उत्तर-पूर्व में यह असम और मिजोरम से जुड़ा हुआ है।
राष्ट्रीय राजमार्ग १०८बी (भारत)
राष्ट्रीय राजमार्ग १०८बी (National Highway 108B) भारत का एक राष्ट्रीय राजमार्ग है, जो राष्ट्रीय राजमार्ग ८ का एक शाखा मार्ग है। यह पूरी तरह त्रिपुरा राज्य में है और उत्तर में खोवाई से दक्षिण में अगरतला तक जाता है।